**ÚTMUTATÓ**

**tanulói vizsgaremek tulajdonjog átruházásához**

A vizsgaremek tulajdon átruházását annak elkészültét követően első év után lehet kezdeményezni. A vizsgaremeket csak annak készítője válthatja ki.

A tulajdonjog átruházás menete a következő:

A Kérvényező (volt tanuló vagy képzésben résztvevő) kérvényt ad be az Intézményvezetőnek, melyben nyilatkozik arról, hogy szeretné indítványozni az iskolai vizsgaremek tulajdonjog átruházását a Budapesti Komplex Szc Kézművesipari Technikumától saját maga részére. Amennyiben a Kérvényező által készített tárgy, vizsgaremek tartalmaz olyan anyagot, illetve alkatrészt, melyet nem a BKSZC Kézművesipari Technikuma biztosított a tárgy és vizsgaremek elkészüléséhez, a Kérvényező kérelemhez csatolja az igazolást a tárgy, vizsgaremek során felhasznált anyagokról. Amennyiben az Intézményvezető jóváhagyja a kérelmet, a Kérvényező a szakoktatóktól tud segítséget kérni a tárgy vagy vizsgaremek átruházásáról.

A tulajdon átruházás díja nem pénzben, hanem minden esetben csereanyagban értendő.

1. Iskola által biztosított anyag esetén: A tulajdon átruházás díja egyrészt a tárgy anyagából tevődik össze, másrészt annak bruttó súlyából, harmadrészt az így kapott összeg + 20 %-ából (anyagár+anyagsúly+20 % = tulajdon átruházási díj).
2. Hozott anyag esetén: Saját anyagból készült tárgy vagy vizsgaremek esetén a tulajdon átruházás díját csereanyaggal szükséges megtéríteni kérvény benyújtását és elfogadását követően.

Az átvétel után a kérvényező köteles kitölteni a Tulajdonjog átruházási elismervényt. Ezt követően a feleknek (iskola és tanuló vagy képzésben résztvevő) egymással szemben a tárggyal vagy vizsgaremekkel kapcsolatban semmiféle követelése nem lehet.

Budapest, 2021. szeptember 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Elnour Szilveszter

igazgató

BKSzC Kézművesipari Technikum